Notum sit omnibus tam futuris, quam presentibus, quod Beraudus servus Widonis, de Elena videlicet sancti Stephani ancilla de mala custodia, duos filios habuit, Humbertum nomine et Evam quos sanctus Stephanus retinet dominico iure. Deinde idem Beraudus laude canonicorum et Warnerii prepositi et domni Widonis, cuius servus erat sub legali matrimonio illam duxit, tali conditione ut nascitura soboles a supra dictis domnis partiretur equaliter.